
ส่วนที่ 1
บทนำ

หลักการและเหตุผล
ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง  ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของ พลเอกประยุทธ์  จันทรโอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ   เป็นนโยบายสำคัญของรัฐบาลทั้งเพื่อให้สอดคล้องกับแนวทางการขับเคลื่อนการดำเนินงานของศูนย์ปฏิบัติการต่อต้านการทุจริต(ศปท.) กระทรวงมหาดไทย ที่วางแนวทางให้มีกลไกการป้องกันและแก้ไขปัญหาการทุจริต   
 ดังนั้น เพื่อให้การขับเคลื่อนนโยบายของรัฐบาล และคณะรักษาความสงบแห่งชาติ และศูนย์ปฏิบัติการต่อต้านการทุจริต(ศปท.) ในการป้องกันและแก้ไขปัญหาการทุจริตประพฤติมิชอบ เป็นไปอย่างมีประสิทธิภาพ องค์การบริหารส่วนตำบลท่าทอง ได้จัดทำแผนปฏิบัติการป้องกัน ปราบปรามการทุจริตและประพฤติมิชอบขององค์การบริหารส่วนตำบลท่าทอง ประจำปีงบประมาณ พ.ศ. 2560-2564 เพื่อให้ทุกหน่วยงานในองค์การบริหารส่วนตำบลท่าทอง ใช้เป็นกรอบแนวทางในการดำเนินการป้องกันและปราบปรามการทุจริต ทั้งนี้ ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบล    ท่าทองเป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรมจริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ในการรณรงค์ปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 254๖  

วิสัยทัศน์ 
“น้อมนำปรัชญาเศรษฐกิจพอเพียง  ส่งเสริมการเกษตรอย่างยั่งยืน  มุ่งพัฒนาองค์กร  พร้อมบริการ”

วัตถุประสงค์ของการจัดทำแผน
1. เพื่อให้องค์การบริหารส่วนตำบลท่าทอง ใช้เป็นกรอบและแนวทางในการขับเคลื่อนมาตรการป้องกันและปราบปรามการทุจริตขององค์กร
2. เพื่อปลูกจิตสำนึกและสร้างความตระหนักถึงปัญหาการทุจริตที่ส่งผลกระทบต่อประเทศอย่างร้ายแรงให้แก่คณะผู้บริหารหรือข้าราชการ พนักงานองค์กรปกครองส่วนท้องถิ่น รวมถึงประชาชนในท้องถิ่น 
และเสริมสร้างทัศนคติ ค่านิยมในความซื่อสัตย์สุจริต คุณธรรม จริยธรรม และการมีส่วนร่วมในการป้องกันการทุจริต 
3. เพื่อสร้างค่านิยมหลักให้บุคลากรทั้งฝ่ายประจำ และฝ่ายการเมือง มีคุณธรรมจริยธรรม ในการปฏิบัติหน้าที่ ซึ่งจะเป็นผลช่วยป้องกันการทุจริตในการทำงาน
4. เพื่อให้มีกลไกในการตรวจสอบการทำงานที่เข้มแข็ง นำมาซึ่งการป้องกันการทุจริต
5. เพื่อเสริมสร้างบทบาทความร่วมมือทั้งภายในองค์กรและภายนอกองค์กรในการต่อต้านการทุจริตเพื่อให้ทุกภาคส่วนรู้เท่ากัน ร่วมคิดการป้องกันการทุจริต โดยมีการพัฒนาศักยภาพและคุณธรรม จริยธรรมของบุคลากรด้านการป้องกันและปราบปรามการทุจริตอย่างทั่วถึง
6. เพื่อนำพาองค์กรให้เป็นแบบอย่างที่ดีให้แก่องค์กรและหน่วยงานต่างๆ ในสังคมได้

เป้าหมาย
· คณะผู้บริหาร
· สภาองค์การบริหารส่วนตำบลท่าทอง
· ข้าราชการ พนักงาน ลูกจ้าง องค์การบริหารส่วนตำบลท่าทอง
· องค์กร หน่วยงานต่างๆ ทั้งภาครัฐและเอกชน
· ประชาชนทุกภาคส่วนทั้งในเขตและนอกเขตองค์การบริหารส่วนตำบลท่าทอง

ประโยชน์ที่คาดว่าจะได้รับ
1. แผนปฏิบัติการป้องกัน ปราบปรามการทุจริตและประพฤติมิชอบ ขององค์การบริหารส่วนตำบลท่าทอง ทำให้องค์การบริหารส่วนตำบลท่าทองมีมาตรการการป้องกันการทุจริตและได้รับการปฏิบัติอย่างต่อเนื่อง เท่าทันต่อช่องทางการทุจริตใหม่ ๆ
2. ผู้บริหาร สมาชิกสภา ข้าราชการ พนักงาน ลูกจ้าง องค์การบริหารส่วนตำบลท่าทอง มีจิตสำนึก มีวินัย มีคุณธรรมจริยธรรมในการปฏิบัติหน้าที่ด้วยความซื่อสัตย์ สุจริต โปร่งใส
3. เกิดแนวทางที่ดีในการปฏิบัติหน้าที่ และเป็นแบบอย่างที่ดีให้แก่องค์กรหรือหน่วยงานต่างๆ
4. เกิดความร่วมมือจากทุกภาคส่วนทั้งภาครัฐ ภาคเอกชน และภาคประชาชน เกิดกระแสการต่อต้านการทุจริตในสังคม
5. องค์การบริหารส่วนตำบลท่าทองได้รับการยอมรับจากทุกภาคส่วนราชการ ภาคประชาชนในการป้องกันการทุจริต
6. ประชาชนได้รับประโยชน์โดยแท้ องค์กรสามารถสร้างค่านิยมในการเป็นที่พึ่งของประชาชนได้อย่างยั่งยืน

